Min søn og jeg har boet hos Hilda 2 gange tidligere og havde lyst til at vende tilbage en tredie gang - alene det faktum siger noget om vores oplevelse hos Hilda. For os er det bl.a. det forhold vi har fået til Hilda som er årsagen til vi vender tilbage. Hun er den sødeste person og vi har hygget os meget med hende (og hendes kæreste) både denne og de to foregående gange. Værelset er ok, men relativt småt - og der mangler lidt opbevaringsplads. Hyggeligt indrettet. Køkkenet er lille, men helt fint til vores behov. Hele lejligheden er relativt slidt, men til den pris finder man næppe noget bedre i London!!. Beliggenheden er også en af de ting vi er ret begejstrede for. Lige ud til en skøn park og den herlige Brockwell Lido, som virkelig er en af Londons hidden gems. Vi brugte den 4 gange i vores ferie og det var bare skønt. Derudover er her nem adgang til offentlig transport. Lige udenfor døren kører 3’eren lige til Brixton underground og videre til Trafalgar Sq. og bus 37 til Clapham i den ene ende og Peckham i den anden ende. Begge ruter er gode bare for oplevelsens skyld.
Jeg kan kun anbefale Hildas værelse - til prisen er det fuld valuta for pengene - og dertil kommer for øvrigt en fin tag-selv morgenmad.